jkorsvik/nowiki_second_scrape_merged huggingface dataset:
Parelaptus

Parelaptus er en slekt av biller som hører til familien trebukker (Cerambycidae).


== Utseende ==
Middelsstore (14-19 millimeter), avlange, brune trebukker. Kjevene er ikke forstørrede, antennene er nokså kraftige og noe lengre enn kroppen hos hannene, ikke kamformede. Pronotum er betydelig bredere enn langt, med rundede sider. Dekkvingene er parallellsidige med avrundede "skuldre", kraftig punkterte med litt utydelige, opphøyde lengderibber.


== Utbredelse ==
Slekten er endemisk for Madagaskar.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802
Stammen Closterini Lacordaire, 1868
Slekten Parelaptus Lameere, 1915 - tre arter
Parelaptus kuenckeli Lameere, 1915
Parelaptus turlini Quentin & Villiers, 1974
Parelaptus viossati Quentin & Villiers, 1974


== Kilder ==
Liste over artene
Prioninae of the World - Closterini [1]


== Eksterne lenker ==
(en) Parelaptus i Encyclopedia of Life 
(en) Parelaptus i Global Biodiversity Information Facility 
Parelaptus – detaljert informasjon på Wikispecies
Riksväg 11

Riksväg 11 i Sverige går mellom Malmö og Simrishamn.


== Knutepunkter ==


=== Skåne län ===
Malmö kommune
   Bulltofta
      Sunnanå
Staffanstorp kommune    StaffanstorpLund kommune  Dalby, felles trasé til Veberöd
    VeberödSjöbo kommune  Sjöbo V, felles trasé til Sjøbo S
  Sjøbo STomelilla kommune  TomelillaSimrishamn kommune Järrestad, felles trasé til Ribbingsberg
  Simrishamn-Ribbingsberg
Endepunkt Simrishamn havn


== Eksterne lenker ==
Eniro veikart
Ma Wei

Ma Wei er navnet til flere personer:

Ma Wei (friidrettsutøver) (født 1969) – kinesisk friidrettsutøver (diskos)
Ma Wei (landhockeyspiller) (马威 født 1986) – kinesisk landhockeyspiller
Ma Wei (skøyteløper) (马威 født 1998) – kinesisk skøyteløper (kortbane)
Brita Brenna

Brita Brenna (født 1963) er professor i museologi ved Universitetet i Oslo. Hun har særlig arbeidet med vitenskapsteori og materiell kultur. 
Brenna skrev masteroppgave og doktoravhandling (ved Senter for teknologi, innovasjon og kultur) om verdensutstillinger på 1800-tallet. Seinere har hun blant annet skrevet om norsk 1700-talls vitenskapshistorie og hvordan natur framstilles på museer. Hun har arbeidet med feministisk vitenskapskritikk og var med på å introdusere Donna Haraway for norske lesere.


== Referanser ==


== Eksterne lenker ==
Ansatteside ved UiO
Intervju i Museumsnytt fra 2014
Sid Meier’s SimGolf

Sid Meier's Sim Golf er et videospill fra 2002 laget av Sid Meier, Firaxis og Maxis. Spilleren må designe en golfbane som er morsom og utfordrende både for vanlige spillere og for profesjonelle golfspillere. Spillet er først og fremst et byggespill, men muligheten for å sjekke hva de liker og tenker, og at man selv velger hva man ønsker å oppnå, gjør at det regnes som et sim-spill.


== Spillet ==
Spilleren begynner med en del penger og må kjøpe seg en eiendom ett eller annet sted i verden. I starten kan man kun kjøpe mindre eiendommer egnet for enkle golfbaner, men om man har suksess kan man siden kjøpe nye og større områder for å bygge store 18-hulls baner for internasjonale turneringer.
Hver eiendom har et klubbhus samt noen særpreg, som vakkert landskap eller ekstra bygninger. Spilleren velger så hvor hvert hull skal være, og må bygge green, bunkere, trær, blomsterbed, veier og benker slik at flest mulig spillere liker banen og ikke blir slitne eller må stå i kø, samtidig som hullene ikke må være for enkle, og må skille gode og dårlige spillere. Golfbanen trenger også gartnere, brusselgere og andre ansatte som bidrar til å gjøre besøkte hyggelig for gjestene.
Bygningene på eiendommen kan også utvides, og treningsområder, hotell, tennisbane eller kirke er av de mange fasilitetene som øker antall gjester og hvor mye penger de er villige til å betale. Man kan også legge tomter ut for salg, og tomteprisen øker i takt med golfbanens popularitet. Får du en kjendis som "William Robins" eller "Bruce Springstone" til å bygge et sommerhus på banen vil deres fans like banen bedre.
Noen golfere finner sammen og starter en spesiell historie, og om dagen tilfredsstiller deres behov slik at historien ender lykkelig, vil nye utsmykninger bli tilgjengelige. Om en spiller har en vakker statue eller vindmølle som bakgrunn for et vanskelig slag kan opplevelsen være god selv om slaget er dårlig. Dersom et hull blir rangert blant de aller beste øker inntekten. Er banen god nok for de beste spillerne kan man tjene ekstra penger og prestisje ved å arrangere turneringer.
Alle golfere har forskjellige ferdigheter innen "lengde", "nøyaktighet" og "forestillingsevne". Et hull der de som slår lengst bruker færre slag får en høy poengsum på lengde. Nøyaktighet er viktig for hull der det er vann eller terreng som gjør at man må treffe nøyaktig, og forestillingsevnen brukes når en skal slå ballen rundt en bygning eller gjøre en lang putt på en vanskelig green. Et hull som belønner flere av disse regnes som et spesielt godt hull - selv om dårlige spillere vil ofte bruke lang tid og bli mindre fornøyde.


== Mottagelse ==
SimGolf fikk svært gode kritikker, og ble omtalt som avhengighetsskapende.Det har vært sagt i ettertid at "SimGolf virker fordi det ikke er like mye om golf som det er om hvordan spill virker".


== Referanser ==


== Eksterne lenker ==
(en) Sid Meier's SimGolf hos MobyGames 
(en) Sid Meier's SimGolf på Metacritic 
(en) Sid Meier's SimGolf hos Internet Game Database
Økslandstunnelen

Økslandstunnelen er en 760 m lang veitunnel på E39 i Sunnfjord i Vestland. Tunnelen inngår i strekningen mellom Dregebø og Grytås, mellom Sande og Vadheim. Strekningen ble åpnet 27. juni 2016.


== Se også ==
Liste over veitunneler i Norge
Veitunneler i Norge


== Referanser ==
Melsviktunnelen

Melsviktunnelen er en veitunnel på 2470 meter på E6 ved Melsvik i Alta kommune. Tunnelen inngår i Statens vegvesens vegprosjekt E6 Alta vest, og ble åpnet 13. desember 2016.


== Se også ==
Aslakheimtunnelen
Sáhkkobátnitunnelen
Storvikatunnelen
Talviktunnelen
Tyskhaugtunnelen
Veitunneler i Norge


== Referanser ==


== Eksterne lenker ==
Vegprosjektet Alta Vest på Facebook
Statens vegvesen: E6 Storsandnes-Alta (Alta vest) Arkivert 4. mars 2016 hos Wayback Machine.
Storvikatunnelen

Storvikatunnelen er en veitunnel på 1240 meter på E6 i Alta kommune som ble åpnet 13. desember 2016. Tunnelen inngår i Statens vegvesens vegprosjekt E6 Alta vest.


== Se også ==
Aslakheimtunnelen
Melsviktunnelen
Sáhkkobátnitunnelen
Talviktunnelen
Tyskhaugtunnelen
Veitunneler i Norge


== Referanser ==


== Eksterne lenker ==
Vegprosjektet Alta Vest på Facebook
Statens vegvesen: E6 Storsandnes-Alta (Alta vest) Arkivert 4. mars 2016 hos Wayback Machine.
Algastunnelen

Algastunnelen er en veitunnel på 3445 meter som tilhører E6 og går gjennom fjellet Algas mellom Storsandnes og Langnesbukt i Alta kommune i Finnmark. Tunnelen inngikk i Statens vegvesens vegprosjekt E6 Alta vest, og ble åpnet 22. november 2018. Byggingen av tunnelen startet i 2016 og det var gjennomslag den 20. april 2017. E6 ble forkortet 5 km med denne tunnelen.


== Se også ==
Veitunneler i Norge
Liste over veitunneler i Norge


== Referanser ==


== Eksterne lenker ==
Vegvesenets vegkart
Statens vegvesen: E6 Storsandnes-Alta (Alta vest)
Statens vegvesen, prosjekt Alta vest
Riksväg 28

Riksväg 28 i Sverige går mellom Vetlanda og Karlskrona.


== Knutepunkter ==


=== Jönköpings län ===
Vetlanda kommune   Vetlanda, Rv31 felles trasé til Lenhovda


=== Kronobergs län ===
Uppvidinge kommune     Norrhult
 LenhovdaLessebo kommuneKosta


=== Kalmar län ===
Emmaboda kommune  Eriksmåla
 Emmaboda


=== Blekinge län ===
Karlskrona kommune Rödeby
     Karlskrona Ö
    Oskarsvärn
    Blåportsgatan
Endepunkt Karlskrona sentrum


== Eksterne lenker ==
Eniro veikart
Basitoxus

Basitoxus er en slekt av biller som hører til familien trebukker (Cerambycidae). Slekten omfatter bare én kjent art.


== Utseende ==
En stor (ca. 50 millimeter), avlang trebukk. Hode og forkropp er svarte, dekkvingene gulbrune, litt mørkere ved roten. Antennene er temmelig korte, bare litt lengre enn hode + pronotum, kjevene er ikke påfallende forstørrede. Pronotum er rektangulært med knudrete yttersider, overflaten svært kraftig punktert og ujevn. Dekkvingene er kraftig punkterte, men uten lengderibber.


== Levevis ==
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.


== Utbredelse ==
Arten er bare kjent fra det sørlige Brasil.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802
Stammen Macrotomini Thomson, 1860
Gruppen Basitoxina Lameere, 1912
Slekten Basitoxus Audinet-Serville, 1832 - én art
Basitoxus megacephalus (Germar, 1824)


== Kilder ==
Liste over artene
Prioninae of the World - Basitoxus megacephalus [1]


== Eksterne lenker ==
(en) Basitoxus i Encyclopedia of Life 
(en) Basitoxus i Global Biodiversity Information Facility 
Basitoxus – detaljert informasjon på Wikispecies
Samband Innlandet

Samband Innlandet, forkortet SBI, er en gruppe for nødsamband under Norsk Radio Relæ Liga, opprettet i 23. januar 2016 av radioamatører i Hedmark og Oppland i stiftelsesmøte i Beredskapssenteret på Dombås. Siden politikamrene er omorganisert til politidistrikter fra 1/1 2016, og Hedmark og Oppland er blitt ett politidistrikt, ønsket nødsambandsinterreserte radioamatører å organisere seg i tilsvarende geografisk område. 
Samband Innlandet blir sammenslått av nødsambandsgruppene under Gudbrandsdalsgruppen, Lillehammergruppen, Gjøvik og Totengruppen og Kongsvingergruppen av NRRL. På stiftelsesmøtet var det også flere fra et radioamatørmiljø på Elverum som ikke har organisert seg som egen gruppe under NRRL. Det er ønske om å knytte til seg radioamatører med interesse for nødsamband i begge fylkene.
Samband Innlandet ønsker å videreføre beredskap for offentlige myndigheter for kommunikasjon ved bortfall av telenettet. På Dombås, Otta og Vinstra er det montert antenner, antennekabel og radioamatørstasjon i brannstasjoner / rådhus slik at kommunikasjon er sikret ved at en radioamatør møter ved radiostasjonen. Opprettelse av slik radiostasjon er i gang ved fylkesmannens kontorer i Lillehammer.
Siden radioamatørene har mulighet for å sende og ta imot e-post over kortbølge med såkalt Winlink, ønsker de å tilby offentlige myndigheter e-post i områder med ødelagt telenett. Flere radioamatører forskjellige steder i Europa og ellers i verden har opprettet egen node som kan ta imot e-post over kortbølge og sende den videre på internett. En radioamatør med datamaskin, et enkelt modem og kortbølgeradio kan både sende ut og få hentet e-post til seg gjennom alle disse nodene.
Samband Innlandet ønsker også å videreføre arbeide med sporing av letemannskaper under søk etter savnet eller antall død person, samt bidrag med kommunikasjon i områder med dårlig dekning av mobiltelefon- og nødnett.
Det blir opprettet vaktplaner og alarmeringsrutiner, samt utplassert radioutstyr på strategiske steder for å kunne rykke ut rask for å opprette samband eller utstyre letemannskap med APRS-sporingssender og presentere aksjonsledelsen for oversikt over hvor hver patrulje er, og spor over hvor de har vært.
Ved overgang fra de analoge radionettene for politi, brann og helse til det nye TETRA-baserte nødnettet, har radioamatørene fått overta mange analoge basestasjonsradioer. De har bidradd til demontering og rydding, og har fått tilgang, plass og kraftforsyning for å sette opp basestasjonsradioer for radioamatørbånd. Flere slike basestasjoner er koblet sammen i nett med radioforbindelse i de sørlige deler av fylkene og i Valdres. I disse områdene kan et lite håndapparat kommunisere med et annet håndapparat et annet sted i området gjennom det nye radioamatørnettet. Dette nettet er kun avhengig av strøm i basestasjonene, der det allerede er god beredskap med batterier og/eller aggregat. Dette nettet vil driftes og vedlikeholdes som del av Samband Innlandet.
Hileolaspis

Hileolaspis er en slekt av biller som hører til familien trebukker (Cerambycidae).  Slekten omfatter bare én art.


== Utseende ==
En middelsstor (12-29 millimeter), bred trebukk. Arten er nokså variabel i fargen, i svart og gult til oransjerødt. De svarte delene har ofte et fiolett eller grønnlig skjær. Antennene er litt over halvparten så lange som kroppen hos hannen, litt under halvparten så lange som kroppen hos hunnen. Hodet er forholdsvis lite. Pronotum er stort og bredt, yttersiden fint tannet. Dekkvingene er kraftig punktert og har en læraktig overflate. De er bredest litt bak roten. Der er vanligvis røde eller gule ved skuldrene, smalt langs ytterkanten og i et bredt, skrått bånd i vingens bakre del, for øvrig svarte.
Beina er forholdsvis spinkle og mørke.


== Levevis ==
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.


== Utbredelse ==
Arten er vidt utbredt i Sør-Amerika.


== Systematisk inndeling ==
Arten har vært plassert i flere ulike slekter, vanligst i Pyrodes. Det finnes en lang rekke synonymer for denne påfallende og variable arten.

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802
Stammen Mallaspini Thomson, 1861
Slekten Hileolaspis Galileo & Martins, 1992
Hileolaspis auratus (Linnaeus, 1758)


== Kilder ==
Liste over artene
Prioninae of the World - Mallaspini


== Eksterne lenker ==
(en) Hileolaspis i Encyclopedia of Life 
(en) Hileolaspis i Global Biodiversity Information Facility 
(en) Hileolaspis hos NCBI 
(en) Kategori:Hileolaspis – bilder, video eller lyd på Wikimedia Commons 
Hileolaspis – detaljert informasjon på Wikispecies
Riksväg 30

Riksväg 30 i Sverige går mellom Jönköping og Växjö.


== Knutepunkter ==


=== Jönköpings län ===
Jönköping kommune       Jönköping Ljungarum, E4 felles trasé til StigamoVaggeryd kommune     StigamoSävsjö kommune Fällan, felles trasé til Vrigstad
 Vrigstad


=== Kronobergs län ===
Växjö kommune Bredhult
      Öjaby, felles trasé til Helgevärma
      Helgevärma
   Endepunkt Växjö


== Eksterne lenker ==
Eniro veikart
Haugatinget

Haugatinget var et kongehyllingsting i Norge i middelalderen. Haugatinget lå på Haugar i Tønsberg. Kongehyllingstingene (norrønt: konungsþing) var tingsamlingene som hadde størst politisk betydning. For at en konge skulle få lovlig kongemakt, måtte han bli kongehyllet, tatt til konge, på et slikt kongehyllingsting. Denne kåringen ble kalt konungstekja. På et slik ting måtte alle frie menn i området møte.Sammen med Øretinget i Trondheim var Haugatinget det mest kjente av hyllingstingene, og var i bruk frem til 1260, da Øretinget ble det eneste lovlige hyllingstinget. Det ble imidlertid tatt praktiske hensyn ved valg av hyllingssted, og tronarvingen kunne derfor også hylles andre steder enn i Trondheim etter 1260. Haugating ble for eksempel tatt i bruk igjen da Magnus Eriksson ble hyllet i 1319.Den første norske kongen som ble kongehyllet på Haugatinget var Harald Gille i 1130.


== Se også ==
Haugar (Tønsberg)


== Referanser ==


== Litteratur ==
Krag, Claus: Norges historie fram til 1319. Universitetsforlaget, Oslo 2000
Imsen, Steinar: Nidaros – kroningsby og metropol. I Øystein Ekroll og Erik Opsahl (red.) Nidaros erkebispesete i seinmiddelalderen – et kultursentrum. Novus, Oslo 2018
Sigurðsson, Jón Viðar: Norsk historie 800-1300. Det norske samlaget, Oslo 1999
Polyoza

Polyoza er en slekt av biller som hører til familien trebukker (Cerambycidae).  Slekten omfatter bare én kjent art.


== Utseende ==
En middelsstor, avlang, brun trebukk. Fasettøynene er store, men ikke utstående, kjevene ikke påfallende forstørret. Hannen har kraftig kamformede antenner som er litt lengre enn kroppen. Pronotum er bredere enn langt med rundede sider og to butte pigger på sidekanten. Dekkvingene er lange og parallellsidige med rettvinklede "skuldre".


== Utbredelse ==
Arten er utbredt i Argentina, Paraguay, Uruguay og det sørlige Brasil.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802
Stammen Meroscelisini Thomson, 1861
Slekten Polyoza Audinet-Serville, 1832
Polyoza lacordairei Audinet-Serville, 1832


== Kilder ==
Liste over artene
Prioninae of the World - Meroscelisini [1]


== Eksterne lenker ==
(en) Polyoza i Global Biodiversity Information Facility 
(en) Kategori:Polyoza – bilder, video eller lyd på Wikimedia Commons 
Polyoza – detaljert informasjon på Wikispecies 
Bilde va en hann
Trond H. Diseth

Trond Haaken Diseth (født 5. juli 1957) er en norsk barne- og ungdomspsykiater. Han er dr.med., avdelingsoverlege ved Avdeling for barn og unges psykiske helse på sykehus ved Barne- og ungdomsklinikken ved Oslo universitetssykehus og professor II i barne- og ungdomspsykiatri ved Institutt for klinisk medisin ved Universitetet i Oslo. Han jobber særlig med tverrfaglig utredning, behandling og oppfølging av alvorlig og/eller kronisk somatisk syke barn og unge, samt psykosomatiske tilstandsbilder.
Han ble cand.med. ved Universitetet i Oslo i 1984 og dr.med. samme sted i 1997, og er spesialist i barne- og ungdomspsykiatri.Diseth var intervjuet i TV-programmet Hjernevask i 2010, med Harald Eia som programleder.Diseth ble tildelt Schizofrenidagenes ærespris i 2019.


== Referanser ==
Braderochus

Braderochus er en slekt av biller som hører til familien trebukker (Cerambycidae).


== Utseende ==
Store (65-85 millimeter), brunlige trebukker. Kjevene er noe forstørrede, antennene er kraftige, men ikke søærlig lange. Pronotum har en skarp pigg ved forhjørnet. Dekkvingene er noe buede, bredest noe bak roten.


== Levevis ==
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.


== Utbredelse ==
Slekten er utbredt i det nordlige Sør-Amerika.


== Systematisk inndeling ==
Artene har ofte blitt ført til slekten Titanus, som de trolig er beslektet med.

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802
Stammen Prionini Latreille, 1802
Slekten Braderochus Buquet, 1852
Braderochus dentipes Chemsak, 1979
Braderochus hovorei Santos-Silva & Martins, 2005 - Colombia
Braderochus jolyi Bleuzen, 1994 - Venezuela, Guyana
Braderochus levoiturieri Buquet, 1842 - Colombia
Braderochus mundus White, 1853 - Venezuela
Braderochus retrospinosus Lameere, 1916 - Colombia
Braderochus salcedoi Bleuzen, 1994 - Venezuela


== Kilder ==
Liste over artene
Prioninae of the World - Prionini [1]


== Eksterne lenker ==
(en) Braderochus i Encyclopedia of Life 
(en) Braderochus i Global Biodiversity Information Facility 
(en) Braderochus hos ITIS 
(en) Kategori:Braderochus – bilder, video eller lyd på Wikimedia Commons 
Braderochus – detaljert informasjon på Wikispecies
Immunix

Immunix er et tidligere kommersielt operativsystem og en Linuxdistribusjon som sørget for vertsbaserte sikkerhetsløsninger på programmer. Siste versjon var 7.3 og ble lansert 2. november 2003. Selkapet Immunix, Inc. var skaperen av AppArmor, et sikkerhetssystem for applikasjoner.
Den 10. mai 2005 ble selskapet kjøpt av Novell.  Det hadde da lenge vært en forretningspartner med Novell. AppArmor var en av Novells primære interesser, og som et resultat ble det omdøpt til Novell AppArmor. I september 2007 ble utviklingsteamet av AppArmor hos Novell lagt ned.


== Referanser ==
The Conspirator

The Conspirator er en amerikansk historisk dramafilm fra 2010, regissert av Robert Redford. Hovedrollene spilles av James McAvoy, Robin Wright, Justin Long og Kevin Kline. Den ble utgitt på DVD og Blu-ray i USA den 16. august 2011.


== Sammendrag ==
I 1865 vinner Nordstatene den amerikanske borgerkrigen. Kort tid senere forsøker Lewis Payne fra Sørstatene - uten hell - å drepe utenriksminister William Seward. Men dette mislykkes. George Atzerodt planlegger å drepe visepresident Andrew Johnson, men han får kalde føtter og stikker av. Samtidig går John Wilkes Booth til et teater, hvor han tar livet av president Abraham Lincoln.
En kvinne - Mary Surratt - blir også mistenkt for å være medskyldig i attentatet på presidenten, og etter en kort rettssak blir hun hengt. Seksten måneder senere besøker en advokat Mary Surratts sønn John Surratt, som sitter i fengsel mistenkt for å være delaktig i forræderi og mordet på presidenten. Han blir senere løslatt, fordi en jury ikke blir enige hvorvidt han er skyldig eller ikke.


== Rolleliste ==
James McAvoy – kaptein Frederick Aiken, en advokat satt til å forsvare Mary Surratt.
Robin Wright som Mary Surratt
Evan Rachel Wood som Anna Surratt, Mary Surratts datter
Johnny Simmons som John Surratt, Mary Surratts sønn
Toby Kebbell som John Wilkes Booth
Kevin Kline som Edwin Stanton, USAs krigsminister.


== Eksterne lenker ==
Offisielt nettsted 
(en) The Conspirator (2010 film) – kategori av bilder, video eller lyd på Commons 
(en) The Conspirator på Internet Movie Database 
(no) The Conspirator hos Filmfront 
(sv) The Conspirator i Svensk Filmdatabas 
(da) The Conspirator i Danmark Nationale Filminstitut 
(fr) The Conspirator på Allociné 
(nl) The Conspirator på MovieMeter 
(en) The Conspirator på AllMovie 
(en) The Conspirator på Turner Classic Movies 
(en) The Conspirator på Rotten Tomatoes 
(en) The Conspirator på Metacritic 
Film-trailer, youtube.com
Reckitt Benckiser

Reckitt Benckiser Group plc (RB) er et britisk selskap som fabrikerer en rekke forbrukervarer innen produktkategoriene helse, hygiene og hjem. Selskapet ble dannet i 1999 gjennom fusjonen mellom det britiske Reckitt & Colman plc og det nederlandske Benckiser NV.
Selskapet har 36 344 ansatte (2014) og hovedkontor i Slough. Det er notert på London Stock Exchange og inngår i aksjeindeksen FTSE 100.


== Referanser ==


== Eksterne lenker ==
Nettsted